**Abdul Karim Abdul Latiff** (8 Februari 1937 – 18 Ogos 2015) merupakan seorang pelakon filem Melayu. yang paling dikenali Sinonim dengan watak Safar di layar perak dalam trilogi Ahmad Albab bersama Tan Sri P. Ramlee. Beliau berasal dari Rembau, Negeri Sembilan berhijrah ke Studio Jalan Ampas, Singapura ketika berumur 18 tahun. Selain menyerlah dalam filem Sumpah Pontianak, Mahsuri, Anak Bapak, Masam-Masam Manis, Keluarga 69, beliau juga berbakat dalam arena seni suara.

Beliau mendirikan rumah tangga bersama Che Asma Hussain dan memiliki 5 orang anak, iaitu Izuddin Nizam, Izmir, Nur Iznita, Izhar dan Izralfiddin.

Kerjaya
-------

Beliau menceburi karier seni seawal usia lapan tahun sebagai penyanyi, Karim pernah memasuki pertandingan Bintang Radio pada 1950-an hingga ke peringkat akhir, namun nasib tidak menyebelahinya.

Beliau kemudiannya mengikuti kumpulan *Sandiwara Suria Negara* dan menjelajah seluruh negara dengan mengadakan pementasan drama serta nyanyian.

Pun begitu, disebabkan minat mendalam terhadap lakonan, dia berhijrah ke Studio Jalan Ampas, Singapura seorang diri ketika berusia 18 tahun untuk mengejar cita-cita bergelar bintang.

Waktu itu beliau ditawarkan watak sebagai pelakon pembantu oleh Allahyarham A. R. Tompel di bawah syarikat miliknya, Sandiwara Kencana dengan bayaran RM3 sehari. Dari situ, beliau mula berlakon drama TV pada 1964 dan antara drama yang mempopularkannya seperti siri Keluarga Tompel dan Potret Pekerti. Beliau paling dikenali menerusi filem Ahmad Albab memegang watak Safar pada 1968.

Pada masa sama, beliau bekerja di RTM sebagai pengalih suara untuk filem. Selepas muncul sebagai anak wayang, beliau mendapat banyak tawaran daripada Merdeka Studio. Antara filem lakonannya ialah Sumpah Pontianak, Selendang Delima, Mahsuri, Anak Bapak, Masam-Masam Manis, Keluarga 69, Lain Jalan Ka-Shorga serta Amok Tok Nading.

Kematian
--------

Pada 2014, Karim hanya mampu duduk di kerusi urut selepas mengalami masalah penglihatan dan tidak mampu berdiri lama selain sakit kencing manis dan asma. Beliau meninggal dunia pada 18 Ogos 2015  akibat barah paru-paru.

Filemografi
-----------

### Filem

| Tahun | Tajuk | Watak | Catatan |
| --- | --- | --- | --- |
| 1958 | *Sumpah Pontianak* |  | Filem pertama |
| *Selendang Delima* |  |  |
| 1959 | *Mahsuri* |  |  |
| 1963 | *Tangkap Basah* | Sepupu Mawar |  |
| 1965 | *Masam-Masam Manis* | Encik Salleh |  |
| 1966 | *Do Re Mi* | Pelanggan Buloh Inn | Pelakon tambahan |
| *Nasib Do Re Mi* | Doktor |  |
| 1967 | *Keluarga 69* | Encik Ghazali |  |
| 1968 | *Gerimis* | Azman |  |
| *Ahmad Albab* | Safar bin Sahibul |  |
| *Anak Bapak* | Rashid |  |
| *Lain Jalan Ka-Shorga* | Amir |  |
| *Amok Tok Nading* |  |  |
| *Miang Miang Keladi* | Pengacara Kelab Malam |  |
| 1969 | *6 Jahanam* | Sultan |  |
| 1975 | *Bunga Padi Berdaun Lalang* |  |  |
| 1978 | *Dayang Suhana* |  |  |
| 1979 | *Penagih Dadah* |  |  |
| 1987 | *Mr. Os* | Encik. Bakar |  |
| 1990 | *Warna-Warna Hati* |  | Filem terakhir |
|

### Telefilem

| Tahun | Tajuk | Watak | Saluran TV |
| --- | --- | --- | --- |
| 1992 | *Suriati* |  | TV3 |
|

Rujukan
-------

1. ↑  "Hanya duduk atas kerusi". Diarkibkan daripada yang asal pada 2015-04-02. Dicapai pada 2015-03-08.
2. ↑  Pelakon filem Ahmad Albab, Karim Latiff meninggal dunia
3. ↑  Pelakon veteran Karim Latiff meninggal dunia
4. ↑  "Seniman veteran Karim Latiff meninggal dunia akibat kanser paru-paru". Diarkibkan daripada yang asal pada 2015-08-19. Dicapai pada 2015-08-22.
5. ↑  "Pelakon Filem Ahmad Albab, Karim Latiff Meninggal Dunia". Diarkibkan daripada yang asal pada 2015-08-20. Dicapai pada 2015-08-22.
6. ↑  Seniman veteran Karim Latiff meninggal dunia

Pautan luar
-----------

* Karim Latiff di Pangkalan Data Filem Internet (IMDb)
* Pelakon veteran Karim Latiff meninggal dunia